A 2004-ben bevezetett elődöntők alatt sorozatban négyszer sikerült a döntőbe jutniuk, ott azonban nem tudtak az első tízben végezni. 2008-ban módosítottak a verseny szabályain: a korábbi egy elődöntő helyett két kisebb létszámút rendeztek, amelyben a házigazda és a Négy Nagy kivételével mindenkinek részt kell vennie, és csak az első kilenc jutott tovább. A tizedik továbbjutót a háttérzsűrik pontszáma alapján választották ki. Macedónia 2008-ban és 2009-ben is a tizedik helyen végzett, de a zsűri szabadkártyáját Svédország, illetve Finnország kapta, így ők nem kerültek be a döntőbe. 2010-ben és 2011-ben szintén nem jutottak tovább, előbbinél 15., utóbbinál eggyel rosszabb, 16. helyen zártak. 2012-ben viszont sikerült bejutniuk, és a döntőben a 13. helyen végeztek. A következő hat évben ismét kiestek az elődöntőkből. 2019-ben már hivatalosan is Észak-Macedónia névvel indult az ország, amikor ismét sikerült döntőbe jutniuk, és az elődöntő harmadik helye után a zsűri pontozást megnyerték, de végül 7. helyen végeztek a fináléban. Ez számít az ország legjobb eurovíziós eredményének.